Norske klubber får tre VM-millioner
Rosenborg, Aalesund, Vålerenga, Strømsgodset og Stabæk blir alle kompensert av FIFA fordi de har avgitt spillere til verdensmesterskapet. Reglene er slik at klubbene får 2800 dollar daglig - 16.800 kroner - for hver spiller de har i VM-troppene. I utgangspunktet får klubbene penger for 14 dager forut for mesterskapet og til dagen etter at «deres» landslag er slått ut.Best ut kommer Rosenborg som har to spillere i VM-sluttspillet. Om Mikkel Diskerud (USA) og Cristian Gamboa (Costa Rica) ikke kommer seg videre etter gruppespillet, betyr det vel 900.000 kroner i økonomisk kompensasjon til Rosenborg. Med de samme forutsetningene får Vålerenga trolig 600.000 kroner. Det er penger som kommer godt med for klubben, som for tiden har en innsamlingsaksjon gående for å få inn midler til driften. - Pengene kommer ikke som noen overraskelse på oss. Vi har lagt inn en liten sum i budsjettet for både Diego Calvio og Giancarlo Gonzalez. Vi håpet jo i det lengste at også Fedor Ogude skulle komme til VM, men det skjedde ikke, sier daglig leder Stig-Ove Sandnes. Ogude, som gikk fra Vålerenga til den russiske klubben Amkar Perm i januar, ble vraket av Nigerias landslagssjef. Selv om Giancarlo Gonzalez også har forlatt klubben får Vålerenga en andel av FIFA-kompensasjonen for Columbus Crew-spilleren til Costa Rica. - Det er en bra ordning som FIFA og UEFA innførte sammen med den europeiske klubborganisasjonen hvor en del av overskuddet fra mesterskapene går tilbake til klubbene som spillerne kommer fra, mener VIF-lederen.# Strømsgodset har Adam Larsen Kwarasey i troppen til Ghana. I utgangspunktet gir det 487.000 kroner i kompensasjon. En åttedelsfinale på Ghana øker inntektene med 100.000 kroner til. # Aalesund kan vente seg 450.000 kroner ettersom Michael Barrantes er i VM-troppen til Costa Rica. # Stabæks Mande Sayouba er en av tre keepere i Elfenbenskystens VM-tropp. Elfenbenskystens siste gruppespillkamp spilles 24. juni, noe som gir Stabæk 470.000 kroner i kompensasjon. Elfenbenskysten er i gruppe med Colombia, Japan og Hellas. Går de videre til åttedelsfinalen, øker beløpet til Stabæk med 84.000 kroner. Dette er spillerne fra Tippeligaen som er med i VM-troppene: Adam Larsen Kwarasey (Ghana/Strømsgodset) Mikkel Diskerud (USA/Rosenborg) Cristian Gamboa (Costa Rica/Rosenborg) Michael Barrantes (Costa Rica/Aalesund) Mande Sayouba (Elfenbenskysten/Stabæk) Diego Calvo (Costa Rica/Vålerenga)
De fem norske Tippeliga-klubbene som har spillere i Brasil-VM, er garantert nærmere tre millioner kroner i inntekter fra FIFA. Det kan bli mer. fra FIFA. Det kan bli mer.